open-index/open-wikipedia-markdown huggingface dataset:
Գիվի Մաճարաշվիլի

**Գիվի Մաճարաշվիլի** (, ), վրացի ազատ ոճի ըմբիշ, 2024 թվականի ամառային օլիմպիական խաղերի արծաթե մեդալակիր,  2023, 2024 և 2025 թվականների Եվրոպայի չեմպիոն, աշխարհի առաջնության և Եվրոպական խաղերի մեդալակիր։ 2018 թվականի երիտասարդների աշխարհի չեմպիոն։

## Կենսագրություն
Մաճարաշվիլին ծնվել է 1997թվականին։ 2013 թվականից մասնակցում է ըմբշամարտի միջազգային մրցումների։ 2017 թվականի Եվրոպայի երիտասարդական առաջնությունում հաղթող է դարձել 97 կգ քաշային կարգում։

2018 թվականին նարձել է Բուխարեստում անցկացված մինչեւ 97 կգ քաշայինների աշխարհի երիտասարդական առաջնության հաղթող։

2019 թվականին մասնակցել է Մինսկում կայացած II Եվրոպական խաղերի։ Մինչև125 կգ քաշային կարգում դարձել է արծաթե մեդալակիր։ Պարտվել է ռուս Անզոր Խիզրիևին։

2022 թվականի աշխարհի առաջնությունում, որը տեղի է ունեցել Բելգրադում, նվաճել է բրոնզե մեդալ 97 կգ քաշային կարգում։

Զագրեբում՝ 2023 թվականի Եվրոպայի առաջնությունում, եզրափակչում հաղթել է ադրբեջանցի Մագոմեդխան Մագոմեդովին և նվաճել է ոսկե մեդալ։

2025 թվականի ապրիլին Բրատիսլավայում կայացած Եվրոպայի առաջնությունում ոսկե մեդալ է նվաճել 97 կգ քաշային կարգում։ Եզրափակիչ մենամարտում հաղթել է ռուս Մագոմեդ Կուրբանովին։

## Պարգևներ
* Պատվո շքանշան (2024 թվական)

## Ծանոթագրություններ

 

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:21-րդ դարի վրացիներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Պատվո շքանշանի ասպետներ (Վրաստան)
Կատեգորիա:Օլիմպիական մեդալակիրներ
Մագոմեդ Կուրբանով

**Մագոմեդ Գուսեյնովիչ Կուրբանով** (, ) ռուս ազատ ոճի ըմբիշ, Ռուսաստանի առաջնության բազմակի չեմպիոն և մեդալակիր, 2021 թվականի աշխարհի առաջնության արծաթե մեդալակիր, Եվրոպայի առաջնությունների կրկնակի մրցանակակիր (2024 և 2025 թվականներ)։

## Կենսագրություն
Ազգությամբ է։ 2014 թվականից մարզվում է Խասավյուրտի անվան մարզադպրոցում  2019 թվականի սկզբին հաղթանակներ է տարել երկու վարկանիշային մրցաշարերում՝ Կրասնոյարսկում «Իվան Յարիգինի» անվան և Բուլղարիայում «Դան Կոլով» մրցաշարերում։ 2019 թվականի մարտին Ռուսաստանի հավաքականի կազմում նվաճել է աշխարհի գավաթը։ Եվրոպայի 2019 թվականի առաջնությունում զբաղեցրել է 5-րդ հորիզոնականը։ 2019 թվականի Ռուսաստանի առաջնությունում դարձել է արծաթե մեդալակիր։ Ռուսաստանի 2020 թվականի առաջնությունում զբաղեցրել է երկրորդ տեղը։ Ռուսաստանի 2021 թվականի առաջնությունում նվաճել է ոսկե մեդալ։ 2021 թվականի Աշխարհի առաջնությունում, որը տեղի է ունեցել Օսլոյում, դարձել է աշխարհի առաջնության արծաթե մեդալակիր մինչև 92 կգ քաշային կարգում, եզրափակչում զիջել Է իրանցի ըմբիշ Կամրան Հասեմպուրին։ Ռուսաստանի 2022 թվականի առաջնությունում նվաճել է ոսկե մեդալ։ 2023 թվականի հունիսի 23-ին Կասպիյսկում կայացած Ռուսաստանի առաջնության կիսաեզրափակչում հաղթել է Չուվաշիայի ներկայացուցիչ Սերգեյ Կոզիրևին։ 2023 թվականի հունիսի 24-ին եզրափակչում զիջել է Ալիխան Ժաբրայիլովին, դրանով իսկ նվաճել է արծաթե մեդալ մինչև 97 կգ քաշային կարգում։ Բուխարեստում կայացած Եվրոպայի առաջնությունում, 3-րդ տեղի համար գոտեմարտում հաղթել է ուկրաինացի Դենիս Սագալյուկին, դարձել է բրոնզե մեդալակիր։ 

2025 թվականի ապրիլին Բրատիսլավայում կայացած Եվրոպայի առաջնությունում 97 կգ քաշային կարգում նվաճել է արծաթե մեդալ։ Եզրափակիչ գոտեմարտում պարտվել է վրացի մրցակցին՝ Գիվի Մաճարաշվիլիին։

## Նվաճումներ
* Ըմբշամարտի աշխարհի գավաթ 2019 -  
* Ըմբշամարտի Եվրոպայի առաջնություն 2019 - 5
* Ազատ ոճի ըմբշամարտի Ռուսաստանի առաջնություն 2019՝ 
* Ազատ ոճի ըմբշամարտի Ռուսաստանի առաջնություն 2020՝ 
* Ռուսաստանի ազատ ոճի ըմբշամարտի առաջնություն 2021՝ 
* Ըմբշամարտի Եվրոպայի առաջնություն 2021՝ 
* Ըմբշամարտի աշխարհի առաջնություն 2021՝ 
* Ազատ ոճի ըմբշամարտի Ռուսաստանի առաջնություն 2022՝ 
* Ռուսաստանի ազատ ոճի ըմբշամարտի առաջնություն 2023՝ 
* Ըմբշամարտի Եվրոպայի առաջնություն 2024՝ 
* Ըմբշամարտի Եվրոպայի առաջնություն 2025` 

## Ծանոթագրություններ

## Արտաքին հղումներ
* Դաղստանի ըմբշամարտի ֆեդերացիայի կայքում

 
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Վլադիմիր Գամկրելիձե

**Վլադիմիր Գամկրելիձե** ( , ), վրացի ազատ ոճի ըմբիշ, աշխարհի և Եվրոպայի առաջնությունների հաղթող։

## Կարիերա
2022 թվականի ապրիլի սկզբին Գամկրելիձեն Բուդապեշտում կայացած Եվրոպայի առաջնության մինչև 79 կգ քաշային կարգում նվաճել է բրոնզե մեդալ 9։7 հաշվով հաղթելով հայ Արման Ավագյանին։ 2023 թվականի սեպտեմբերի 18-ին Գամկրելիձեն Բելգրադում կայացած աշխարհի առաջնությունում 79 կգ քաշային կարգում նվաճել է արծաթե մեդալ։ Եզրափակչում 1:4 հաշվով պարտվել է ռուս ըմբիշ Ահմեդ Ուսմանովին։ 2024 թվականի մայիսին Գամկրելիձեն Ստամբուլում մասնակցել է աշխարհի ընտրական մրցաշարին, որտեղ վճռորոշ մենամարտում հաղթել է ուկրաինացի Վասիլի Միխայլովի՝ ստանալով Փարիզի օլիմպիական խաղերի արտոնագիր։

2025 թվականի ապրիլին Բրատիսլավայում կայացած Եվրոպայի առաջնությունում 79 կգ քաշային կարգում նվաճել է բրոնզե մեդալ։ Երրորդ տեղի համար պայքարում հաղթել է իսպանացի մրցակից Մոհամմադ Մոտաղիյային։

## Նվաճումներ
* Եվրոպայի կադետների ըմբշամարտի առաջնություն 2017 -  
* Եվրոպայի կադետների ըմբշամարտի առաջնություն 2018՝ 
* Եվրոպայի Մ23 ըմբշամարտի առաջնություն 2021՝
* Ըմբշամարտի Եվրոպայի առաջնություն 2022՝ 
* Եվրոպայի Մ23 ըմբշամարտի առաջնություն 2022 - 
* Մ23 ըմբշամարտի աշխարհի առաջնություն 2022 - 
* Ըմբշամարտի աշխարհի առաջնություն 2023 - 
* Մ23 ըմբշամարտի աշխարհի առաջնություն 2023՝ 
* Ըմբշամարտի Եվրոպայի առաջնություն 2025՝ 

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Վրացի ըմբշամարտիկներ
Քելլի Սիլդարու

մինի|Քելլի Սիլդարու, 2020 թ.
մինի|Քելլի Սիլդարու, 2020 թ.
**Քելի Սիլդարու** ( . ), էստոնացի  դահուկապարուհի, որ մասնագիտացել է հալֆփայփ, սլոուփսթայլ, բիգ էյր և սուպերփայփ մարզաձևերում: 2019 թվականին հռչակվել է աշխարհի չեմպիոնուհի հալֆփայփում: 4 անգամ դարձել է էքստրեմալ խաղերի՝ X-games-ի հաղթող սլոուփսթայլում։ 2020 թվականի ձմեռային պատանեկան օլիմպիական խաղերի չեմպիոնուհին էր սլոուփսթայլում: Այդ նույն մրցաձևում դարձել է 2022 թվականի օլիմպիական խաղերի բրոնզե մեդալակիր։

## Կարիերա
2017 թվականի հունվարին Քելլին նվաճեց իր երկրորդ ոսկե մեդալը պատանիների ձմեռային համաշխարհային էքստրեմալ  խաղերում, սլոուփսթայլ մրցաձևում:

Նա ընդգրկվեց 2018 թվականի ձմեռային օլիմպիական խաղերին նախապատրաստվող Էստոնիայի հավաքականի կազմում, սակայն ծնկի վնասվածքի պատճառով ստիպված եղավ բաց թողնել այդ կարևոր մարզական ստուգատեսը:

2019 թվականին մասնակցելով  դահուկապարի և սնոուբորդի աշխարհի առաջնությանը՝ Սիլդարուն նվաճեց իր առաջին ոսկե մեդալը հալֆփայփ մրցաձևում: Տարվա արդյունքներով նա ճանաչվեց Էստոնիայի 2019 թվականի լավագույն մարզուհի։

2020 թվականի հունվարի 18-ին Լոզանում կայացած ձմեռային պատանեկան օլիմպիական խաղերում նա առաջին տեղը գրավեց սլոուփսթայլում՝ վաստակելով 93,75 միավոր։ Նույն տարում ձմեռային համաշխարհային էքստրեմալ խաղերում մեկական ոսկե մեդալ նվաճեց սուպերփայփ և սլոուփսթայլ մարզաձեւերում։

2022 թվականին ձմեռային համաշխարհային էքստրեմալ խաղերում նա ոսկե մեդալ նվաճեց սուպերփայփ մրցաձևում։

## Օլիմպիական խաղեր 2022
Օլիմպիական խաղերի բացման ու փակման հանդիսավոր արարողություններին Սիլդարուն մասնակցեց Էստոնիայի հավաքականի դրոշակակրի կարգավիճակով. դա մեծ պատիվ էր պատանի մարզուհու համար։

Քելլին չկարողացավ դուրս գալ բիգ էյրի մրցումների եզրափակիչ. որակավորման փուլում 125,50 միավորով զբաղեցրեց տասնյոթերորդ տեղը։

Փետրվարի 15-ին նա բրոնզե մեդալ նվաճեց սլոուփսթայլում՝ վաստակելով 82,06 միավոր։

Փետրվարի 18-ին չորրորդ տեղն զբաղեցրեց  հաֆփայփի եզրափակիչում՝ վաստակելով 87 միավոր։

## Արդյունքներ
### [[Օլիմպիական խաղեր]]

### [[Պատանեկան օլիմպիական խաղեր]]

### Աշխարհի առաջնություն

### Ձմեռային էքստրեմալ խաղեր
* 9 մեդալ - (6 ոսկե, 2 արծաթե, 1 բրոնզե)

## Պարգևներ
* Էստոնիայի լավագույն երիտասարդ մարզիկ (5). 2016, 2017, 2018, 2019, 2020
* Էստոնիայի տարվա լավագույն մարզուհի (2). 2019, 2022
* ԱՄՆ սպորտի ակադեմիայի վարկածով տարվա լավագույն մարզիկ (1). 2019

### Պետական պարգև
* Սպիտակ աստղի 3-րդ աստիճանի շքանշան  ( 2022 ) ։

## Ընտանիք
* Տինիս Սիլդարուն Քելի Սիլդարուի հայրն ու մարզիչն է
* Հենրի Սիլդարուն՝ եղբայրը, ազատ ոճի դահուկորդ, Էստոնիայի 2019 թվականի չեմպիոն սլոուփսթայլում

## Սպորտից դուրս
2022 թվականի մայիսի 20-ին հարապարակվեց, որ Քելլի Սիլդարուն դարձել է առաջին էստոնուհին, ում տեսքով  Բարբի տիկնիկ է պատրաստվել Dream Gap-ի շրջանակներում:

## Ծանոթագրություններ

## Արտաքին հղումներ
* Կենսագրությունը Էստոնիայի դահուկային ասոցիացիայի կայքում
* Պաշտոնական կայք
* Կենսագրություն

Կատեգորիա:2002 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դահուկապարողներ
Կատեգորիա:Դահուկորդուհիներ
Կատեգորիա:Էստոնացիներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Տալլին քաղաքում ծնվածներ
Կատեգորիա:Փետրվարի 17 ծնունդներ
Կատեգորիա:Օլիմպիական մարզիկներ
Կատեգորիա:Օլիմպիական մեդալակիրներ
Վտանգավոր խաղեր (ֆիլմ, 1974)

**«Վտանգավոր խաղեր»** (), 1974 թվականի խորհրդային ֆիլմ, որը նկարահանել է ռեժիսոր Վելյո Կյասպերը «Տալլինֆիլմ» կինոստուդիայում։ 

## Սյուժե
1944  թվական։ Ֆաշիստների կողմից գրավված Տալլինում Էստոնացի երեք դպրոցականներ, որոնք որոշել են համերգի ժամանակ վիրավորել գերմանացիներին, պատահաբար տեղեկանում են Գեստապոյի գաղտնիքներին ու փրկում «2241» խորհրդային հետախույզին... Այժմ կատակներն ավարտվել են, և իսկապես վտանգավոր խաղ է սկսվում…

## Դերերում
* Ռենե Ուրմետ – *«Ծերունի»
* Սվեն-Էրիկ Նիլսեն – *«Ցիպ»
* Վիկտոր Պերեբեյնոս – *«Թմբկահար»
* [[Յուրի Յարվետ]] – *«Կասկածելի»
* Լեոնհարդ Մերզին – *«2241»
* Թիինա Մուտտիքս – *Վիվիան Բաում, բժիշկ Բաումի դուստրը
* Անտս Էսկոլա – *բժիշկ Բաում, Վիվիանի հայրը
* [[Էվե Քիվի]] – *Վիվիանի մայրը
* Ռեյնո Արեն – *«Ծերունու» հայրը
* Հիլյա Վարեմ Վեե – *«Ծերունու» մայրը
* Յուհան Վալկ – *Լոնտ
* [[Հելենդ Պեեպ]] – *«Իսպանացի»
* Վալդեկո Ռատասեպպ – *հակահետախուզության պետ
* Առնոլդ Սիկկել – *ՍՍ շտուրմբաննֆյուրեր
* Աարնե-Մաթի Յուկսկյուլա – *ՍԴ հաուպտման
* Օլգա Չիչերովա – *օգնական
* Տինու Աավ – *դպրոցի տեսուչ
* Յուհան Սաար – *էպիզոդ 
* Էն Կրաամ – *ֆելդֆեբել

== Նկարահանող խումբ ==
* Ռեժիսոր՝ Վելյո Կյասպեր
* Սցենարիստ՝ Վելյո Կյասպեր
* Օպերատոր՝ Վլադիմիր Մաակ
* Կոմպոզիտոր՝ Յան Ռյաետս
* Նկարիչ՝ Հայնրիխ Վալկ

== Մրցանակներ ==
* Մանկապատանեկան ֆիլմերի համամիութենական փառատոնի հատուկ մրցանակ (1975),
* Պոզնանի մանկական և երիտասարդական ֆիլմերի կինոփառատոնի մանկական ժյուրիի մրցանակ (1975)։

== Ծանոթագրություններ ==

== Գրականություն ==
* * В. Kяспер* — «Это мой долг перед детством» // [[Սովետսկայա Էստոնիա|Советская Эстония]], 25 августа 1973
* *П. Луговской, Э. Майсте'' — Таллинн — съемочная площадка. (O съёмках фильма) // Молодёжь Эстонии, 25 августа 1973
* Опасные игры (Одноим. худож. фильм. Сценарист B. Кяспер. Режиссер В. Kяспер. «Таллинфильм») // Экран недели (Вильнюс), 12 апреля 1976
* Опасные игры //Домашняя синематека: отечественное кино 1918—1996 / Сергей Землянухин. — М.: Дубль-Д, 1996. — 520 с. — стр. 302
* Ohtlikud mängud // Tallinnfilm: Mängufilmid 1947—1976 / Õie Orav. — Eesti Entsüklopeediakirjastus, 2003. — 775 l. — lk. 631—632

## Արտաքին հղումներ
* Ohtlikud mängud // Eesti Filmi Andmebaas

Կատեգորիա:Խորհրդային ֆիլմեր
Կատեգորիա:1974 ֆիլմեր
Կատեգորիա:Խորհրդային դրամա ֆիլմեր
Կատեգորիա:Էստոնական ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:1970-ականների խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Քենան Հեյբեթով

**Քենան Հեյբեթով** (, ), ադրբեջանցի ազատ ոճի ըմբիշ, հանդես է գալիս 70 կգ քաշային կարգում։ 2025 թվականի Եվրոպայի առաջնության բրոնզե մեդալակիր, Ադրբեջանի կրկնակի չեմպիոն ( 2023 և 2024 թվականներ), մինչև 23 տարեկան մարզիկների Եվրոպայի առաջնության արծաթե մեդալակիր (2024), պատանիների Եվրոպայի չեմպիոն (2021), մինչև 20 տարեկան մարզիկների աշխարհի չեմպիոն (2022):

## Կենսագրություն
Քենան Հեյբեթովը ծնվել է 2002 թվականի նոյեմբերի 21-ին։

2018 թվականի մայիսին Սկոպյեում կայացած ըմբշամարտի Եվրոպայի պատանեկան առաջնությունում (մինչև 45 կգ քաշային կարգ) նվաճել է բրոնզե մեդալ։

2019 թվականի հուլիսին Հեյբեթովը Բաքվում կայացած ամառային եվրոպական պատանեկան օլիմպիական խաղերում նվաճել է ոսկե մեդալ՝ եզրափակիչում հաղթելով ռուս Ռուստամ Դոլաևին։ Նույն թվականի դեկտեմբերին մասնակցել է մեծահասակների Ադրբեջանի առաջնությանը, որտեղ կիսաեզրափակչում պարտվել է Փարվիզ Իբրահիմովին, իսկ բրոնզի համար պայքարում Ալիաբբաս Ռզազադեին։

2021 թվականի հունիսին Քենան Հեյբեթովը Դորտմունդում կայացած Եվրոպայի պատանեկան առաջնությունում (մինչև 61 կգ քաշային կարգ) նվաճել է ոսկե մեդալ՝ եզրափակչում հաղթելով հայ Լևիկ Միքայելյանին։

2021 թվականի հոկտեմբերին մասնակցել է Օսլոյում կայացած աշխարհի առաջնությանը, առաջին գոտեմարտում պարտվել է ուկրաինացի Յարոսլավ Գուրսկուն։ 2021 թվականի դեկտեմբերին Աբշերոնի շրջանը ներկայացնող Հեյբեթովը մեծահասակների (մինչև 65 կգ քաշային կարգ) Ադրբեջանի առաջնությունում գրավել է երրորդ տեղը։

2022 թվականի օգոստոսին հաղթել է Սոֆիայում կայացած Մ20 տարեկանների աշխարհի առաջնությունում (մինչև 70 կգ քաշային կարգ)՝ եզրափակիչում հաղթելով ամերիկացի Միշել Մեսենբրիկին։

2022 թվականի հոկտեմբերին Հեյբեթովը նվաճել է բրոնզե մեդալ Իսպանիայի Պոնտեվեդրայում կայացած Մ23 տարեկանների աշխարհի առաջնությունում (մինչև 70 կգ քաշային կարգ)՝ բրոնզի համար պայքարում հաղթելով ղրղզ Օրոզոբեկ Տոկտոմմբետովին։

2023 թվականի հոկտեմբերին Քենան Հեյբեթովը նվաճել է բրոնզե մեդալ Ալբանիայի մայրաքաղաք Տիրանայում կայացած Մ23 տարեկանների աշխարհի առաջնությունում։

2024 թվականի փետրվարին մասնակցել է Բուխարեստում կայացած մեծահասակների Եվրոպայի առաջնությանը, որտեղ քառորդ եզրափակիչում պարտվել է բուլղարացի Ռամազան Ռամազանովին։

2024 թվականի մայիսին Քենան Հեյբեթովը արծաթե մեդալ է նվաճել Բաքվում կայացած Եվրոպայի Մ23 առաջնությունում։ Նույն թվականի հունիսին Կասպիյսկում նվաճել է բրոնզե մեդալ Ալի Ալիևի հիշատակին նվիրված միջազգային մրցաշարում՝ բրոնզի համար պայքարում հաղթելով դաղստանցի Աղաջի Մագոմեդովին։

2025 թվականի ապրիլին Բրատիսլավայում կայացած Եվրոպայի առաջնությունում 70 կգ քաշային կարգում նվաճել է բրոնզե մեդալ։ Երրորդ տեղի համար պայքարում հաղթել է հունգարացի մրցակցին՝ Իսմայիլ Մուսուկաևին։

## Ծանոթագրություններ

## Արտաքին հղումներ
* Հեյբաթովը United World Wrestling կայքում

Կատեգորիա:Ադրբեջանցի ըմբիշներ
Հունիսի 22-ին, ուղիղ ժամը չորսին

«**Двадцать второго июня, ровно в четыре часа**» (հայ.՝ «Հունիսի քսաներկուսին, ուղիղ ժամը չորսին», 1941), Հայրենական մեծ պատերազմի  ժամանակաշրջանի երգ: Տեքստը գրել է բանաստեղծ Բորիս Կովինևը՝ Եժի Պետերսբուրսկու «Կապույտ թաշկինակ» հայտնի վալսի երաժշտության համար: Երգը գրվել է պատերազմի առաջին շաբաթվա ընթացքում։

Այս մոտիվով տեքստերի տասնյակ տարբերակներ կան: Որոշ երգեր դեռ 1940-ական թվականներին ձայնագրվել են գրամոֆոնների համար։  Հիմնական տարբերակները երկուսն են՝ բնօրինակը, որը նկարագրում է մոբիլիզացիան, և, դատելով բովանդակությունից, 1942 թվականի սկիզբը, որի թեման ռազմական գործողությունների նկարագրությունն է մինչև Մոսկվայի ճակատամարտը։ 

1992 թվականին թողարկվել է գեղարվեստական ֆիլմ՝ «Հունիսի 22-ին, ուղիղ ժամը 4-ին...» (ռեժիսոր՝ Բորիս Գալկին)։

2022 թվականի փետրվարին Ռուսաստանի Ուկրաինա ներխուժումից հետո երգի տեքստը նոր սիմվոլիզմ է ձեռք բերել։  Այն ժամանակ 2022 թվականի փետրվարի 24-ի առավոտյան ժամը 4-5-ի սահմաններում իրականացվել են առաջին ռուսական հրթիռային հարվածները Կիևին, և, ինչպես նշել են BBC-ի ռուսական ծառայության լրագրողները, երգի սյուժեն «ամբողջությամբ կրկնել է Վլադիմիր Պուտինը Ուկրաինայի վրա իր իսկ հարձակման ժամանակ»։  2022 թվականի փետրվարի 26-ին Լատվիայի ԱԳ նախարար Էդգար Ռինկևիչը Twitter-ի իր բլոգում հայտարարել է. «Ռուսներ, սա ձեր մասին է հիմա. «Ուղիղ ժամը չորսին Կիևը ռմբակոծվեց, մեզ հայտարարեցին, որ պատերազմ է սկսվել...»։

## Ծանոթագրություններ

## Արտաքին հղումներ
* Юрий Бирюков, «22 июня, ровно в четыре часа…» // «Родина», 2003, № 4.
* Владимир Бахтин, «Народ и война» // «Нева», 1995, № 5, стр. 186—193.
* Советские песни.
* Песня на ютубе (вариант 1942 года).

Կատեգորիա:Ժողովրդական երգեր
Կատեգորիա:Հունիսի 22
Կարմիր ուրվականը (ֆիլմ, 2021)

**«Կարմիր ուրվականը»** (), ռուսական ռազմական ֆիլմ, որը նկարահանել է Անդրեյ Բոգատիրյովը։ Ֆիլմի թողարկումը վարձույթում մի քանի անգամ հետաձգվել է (մասնավորապես, մայիսի 9-ից մինչև 2019 թվականի դեկտեմբերի 3-ը)։  2019 թվականի մայիսի 17-ին թողարկվել է ֆիլմի թրեյլերը։  Ֆիլմի թողարկումը լայն էկրաններին տեղի է ունեցել 2021 թվականի հունիսի 10-ին։  Ֆիլմի հեռուստատեսային պրեմիերան կայացել է 2022 թվականի փետրվարի 24-ին Ռուսաստանի Առաջին ալիքով։

## Սյուժե
1941 թվականի դեկտեմբերին, դուրս գալով Վյազմա քաղաքի («Վյազեմսկի կաթսա») տարածքում շրջապատումից, սովետական զինվորների մի փոքր ջոկատ անհավասար մարտի է բռնվում Վերմախտի՝ պարտիզանների դեմ պայքարող յագդ-թիմի հետ՝համար: Բայց այդ ձմեռային անտառներում էր նաև «կիսամարդ-կիսաուրվականը», որը թշնամուն մահացու, կենդանական վախ էր ներշնչում։ Նրան գրեթե ոչ ոք չէր տեսել, բայց միշտ տեսանելի էին թշնամիների դիակների սարերը, որոնք նա թողնում է իրենից հետո։ 

Հայրենական մեծ պատերազմի տարիներին բոլորը նրան անվանում էին «կարմիր ուրվական»։  Նրա մասին լեգենդներ են կազմվել ճակատային գծի երկու կողմերում։

## Դերերում

## Արտադրություն
Նկարահանման գործընթացը տեղի է ունեցել 2017-2018 թվականների ձմռան սաստիկ ցրտին՝ Մոսալի շրջանի լքված բնակավայրերից մեկում։ Ֆիլմի դեկորացիան ստեղծվել է պաշտոնական նկարահանումների մեկնարկից մեկ տարի առաջ, սակայն եղանակային ոչ հարմար պայմանների պատճառով նկարահանող խմբի աշխատանքը ստիպված են եղել հետաձգել 9 ամսով։

Դերասան Վոլֆգանգ Չերնիին ի սկզբանե առաջարկվել էր մի փոքր դեր ֆիլմում, բայց նա գտել է, որ դա չափազանց անհետաքրքիր է և միակողմանի, և, ի վերջո, կերպարը ամբողջությամբ վերաշարադրվել է.:

## Պարգևներ և մրցանակներ
* 2020 - BRICS V կինոփառատոնի ժյուրիի հատուկ մրցանակ,
* 2021 - Մոսկվայի «Будем жить» X միջազգային կինոփառատոնի մրցանակ լավագույն ռեժիսուրայի համար (Ա. Բոգատիրյով)։

## Ծանոթագրություններ

## Արտաքին հղումներ
* Красный призрак - Ալեքս Էկսլերի գրախոսականը 

Կատեգորիա:2020-ականների ռուսերեն ֆիլմեր
Կատեգորիա:2021 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական թրիլեր ֆիլմեր
Կատեգորիա:Ռուսական մարտաֆիլմեր
Կատեգորիա:Ռուսական ռազմական ֆիլմեր
Կատեգորիա:Ռուսական ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Բատիրբեկ Ցակուլով

**Բատիրբեկ Կազբեկովիչ Ցակուլով** (, ), օսական ծագումով ռուս և սլովակ ազատ ոճի ըմբիշ, Ռուսաստանի չեմպիոն, աշխարհի և Եվրոպայի առաջնությունների մրցանակակիր։

## Կարիերա
2018 թվականի օգոստոսին Օդինցովոյում դարձել է Ռուսաստանի չեմպիոն։ 2018 թվականի աշխարհի առաջնությունում զբաղեցրել է 7-րդ հորիզոնականը։ 2019 թվականի մարտին հաղթել է Սերբիայում կայացած Եվրոպայի Մ23 առաջնությունում։ 2019 թվականի հուլիսին Սոչիում կայացած Ռուսաստանի առաջնությունում նվաճել է բրոնզե մեդալ։ 2019 թվականի հոկտեմբերին նվաճել է արծաթե մեդալ Հունգարիայում կայացած Մ23 աշխարհի առաջնությունում։ 2020 թվականի հունվարին հաղթել է Իվան Յառիգինի անվան գրան պրին Կրասնոյարսկում։ 2020 թվականի փետրվարի 4-ին ընդգրկվել է Ռուսաստանի հավաքականի կազմում առաջիկա Եվրոպայի առաջնության համար։

2022 թվականից հանդես է գալիս Սլովակիայի դրոշի ներքո։

2025 թվականի ապրիլին Բրատիսլավայում կայացած Եվրոպայի առաջնությունում 97 կգ քաշային կարգում նվաճել է բրոնզե մեդալ։ Երրորդ տեղի համար պայքարում հաղթել է մոլդովացի մրցակցին՝ Ռադու Լեֆտերին։

## Նվաճումներ
* Ըմբշամարտի Եվրոպայի Մ23 առաջնություն 2018՝ 
* Ռուսաստանի ըմբշամարտի առաջնություն 2018՝ 
* Ըմբշամարտի աշխարհի առաջնություն 2018` 7
* Ըմբշամարտի Եվրոպայի Մ23 առաջնություն 2019` 
* Ռուսաստանի ըմբշամարտի առաջնություն 2019՝ 
* Մ23 ըմբշամարտի աշխարհի առաջնություն 2019՝ 
* Գրան պրիի չեմպիոն Իվան Յարիգին 2020՝ 
* Ռուսաստանի ազատ ոճի ըմբշամարտի առաջնություն 2020՝ 
* Ըմբշամարտի Եվրոպայի առաջնություն 2025՝ 

## Ծանոթագրություններ

## Արտաքին հղումներ
* Յուգրայի ազգային հավաքականների մարզական պատրաստության կենտրոնի կայքում
Պեանոյի կոր

**Պեանոյի կոր**, ժորդանի իմաստով անընդհատ կոր, որը ամբողջովին լցնում է քառակուսին՝ անցնում է քառակուսու բոլոր կետերով։ Այդպիսի կոր առաջին անգամ կառուցել է Ջ․ Պեանոն (1890)։ Պեանոյի կորի պարզ օրինակ է նշել Դ․ Հիլբերտը, այն որոշակի կորերի (տես նկ․) սահմանային դիրքն է, որը և անցնում է քառակուսու բոլոր կետերով։ 

## Տես նաև
* Ժորդանյան կոր

Կատեգորիա:Կորեր
Կատեգորիա:Տոպոլոգիա
Գեորգի Մեշվիլդիշվիլի

**Գեորգի Կախաևիչ Մեշվիլդիշվիլի** (, , ), ծագումով վրացի, ադրբեջանցի ազատ ոճի ըմբիշ, հանդես է գալիս մինչև 125 կգ քաշային կարգում, 2024 թվականի ամառային օլիմպիական խաղերի բրոնզե մեդալակիր, սումոյի Եվրոպայի չեմպիոն, 2023 և 2024 թվականների Եվրոպայի առաջնությունների բրոնզե մեդալակիր, 2021 թվականի ըմբշամարտի Ադրբեջանի բաց առաջնության հաղթող։

## Կենսագրություն
Վրաստանը ներկայացնող Գիորգի Մեշվիլդիշվիլին հաղթել է սումոյի Եվրոպայի առաջնությունում։ 2017 թվականին Լեհաստանում կայացած ըմբշամարտի Եվրոպայի մինչև 23 տարեկանների առաջնությունում արծաթե մեդալ է նվաճել՝ եզրափակիչում պարտվելով ռուս Մուրադին Կուշխովին։ Մրցանակներ է նվաճել Կիևում, Վլադիկավկազում, Լեհաստանում, Հայաստանում և Ղազախստանում անցկացվող միջազգային մրցաշարերում։ Ազատ ոճի ըմբշամարտի աշխարհի և Եվրոպայի առաջնություններ տանող մարզիկի ճանապարհը հաճախ փակել է Վրաստանի հավաքականի առաջատար, օլիմպիական խաղերի կրկնակի մեդալակիր Գենո Պետրիաշվիլին:

2021 թվականի դեկտեմբերին Մեշվիլդիշվիլին հաղթել է Ադրբեջանի բաց առաջնությունում։ Այդ տարվա վերջից սկսվել է Մեշվիլդիշվիլիի սպորտային քաղաքացիության փոփոխության գործընթացը։ 2023 թվականի սկզբին հայտնի է դարձել, որ Գիորգի Մեշվիլդիշվիլին հանդես է գալու Ադրբեջանի դրոշի ներքո։

Մեշվիլդիշվիլիի դեբյուտը Ադրբեջանի հավաքականի կազմում կայացել է փետրվարի սկզբին Խորվաթիայում կայացած վարկանիշային մրցաշարում: Զագրեբի այս մրցաշարում Մեշվիլդիշվիլին դուրս եկավ է եզրափակիչ, որտեղ պետք է գոտեմարտեր իրանցի Ամիր Հուսեյն Աբասի հետ, սակայն վնասվածքի պատճառով գորգ դուրս չի եկել։ Արդյունքում Մեշվիլդիշվիլին տեխնիկական պարտություն է ստացել և նվաճել է արծաթե մեդալ։

2023 թվականի ապրիլին Զագրեբում մասնակցել է Եվրոպայի առաջնությանը։ Որակավորման փուլում Մեշվիլդիշվիլին հաղթել է գերմանացի Գենադի Չուդինովիչին, սակայն քառորդ եզրափակիչում պարտվել է թուրք Թահա Աքգյուլին։ Բրոնզի համար պայքարում հաղթել է իտալացի Աբրահամ Կոնեդոյին։

2024 թվականին Փարիզում կայացած Օլիմպիական խաղերում Մեշվիլդիշվիլին կարողացել է հասնել կիսաեզրափակիչ և իր կարիերայի առաջին օլիմպիական խաղերում բրոնզե մեդալ նվաճել։ Ադրբեջանի Հանրապետության նախագահ Իլհամ Ալիևի 2024 թվականի օգոստոսի 13-ի հրամանով Գիորգի Մեշվիլդիշվիլին պարգևատրվել է «Հայրենիքին մատուցած ծառայությունների համար» III աստիճանի շքանշանով՝ Փարիզի XXXIII ամառային օլիմպիական խաղերում բարձր նվաճումների և ադրբեջանական սպորտի զարգացմանը մատուցած ծառայությունների համար:

2025 թվականի ապրիլին Բրատիսլավայում կայացած Եվրոպայի առաջնությունում նվաճել է ոսկե մեդալ 125 կգ քաշային կարգում։ Եզրափակչում հաղթել է վրացի Սողոմոն Մանաշվիլիին։ 2025 թվականի սեպտեմբերին Զագրեբում կայացած աշխարհի առաջնությունում նվաճել է արծաթե մեդալ 125 կգ քաշային կարգում։

## Ծանոթագրություններ

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ադրբեջանցի մարզիկներ
Կատեգորիա:Անձինք Թբիլիսիից
Մահամեդհաբիբ Կաձիմահամեդաու

**Մահամեդհաբիբ Զայնուդզինավիչ Կաձիմահամեդաու** կամ **Մագոմեդխաբիբ Զայնուդինովիչ Կադիմագոմեդով** (, , ) ծագումով ռուս, բելառուս ազատ ոճի ըմբիշ և պրոֆեսիոնալ խառը մենամարտերի մարզիկ, հանդես է գալիս Bellator MMA կազմում։ 2020 թվականի ամառային Օլիմպիական խաղերի արծաթե մեդալակիր է տղամարդկանց 74 կգ քաշային կարգում, 2020 թվականի Եվրոպայի չեմպիոն 79 կգ քաշային կարգում և 2017 թվականի Ռուսաստանի ազգային չեմպիոն 70 կգ քաշային կարգում: Զբաղեցրել է յոթերորդ հորիզոնկանը 2017 թվականի աշխարհի առաջնությունում։ 2020 թվականին ստացել է Բելառուսի քաղաքացիություն։

2020 թվականին Սերբիայի Բելգրադ քաղաքում անցկացված անհատական ըմբշամարտի աշխարհի 2020 թվականի առաջնությունում տղամարդկանց 79 կգ քաշային կարգում նվաճել է բրոնզե մեդալներից մեկը։ 2021 թվականի մարտին մասնակցել է Հունգարիայի Բուդապեշտում կայացած Եվրոպական որակավորման մրցաշարին փորձելով 2020 թվականի ամառային Օլիմպիական խաղերի ուղեգիր նվաճել։ Չնայած որակավորման փուլ չանցնելուն, հետագայում մասնակցել է 2021 թվականի ըմբշամարտի համաշխարհային օլիմպիական որակավորման մրցաշարին։

Մասնակցել է 2024 թվականի ըմբշամարտի Եվրոպայի օլիմպիական որակավորման մրցաշարին, որը տեղի է ունեցել Բաքվում և վաստակել է անհատ չեզոք մարզիկների քվոտային տեղ 2024 թվականի ամառային օլիմպիական խաղերի համար։ Օլիմպիական խաղերում հանդես է եկել տղամարդկանց ազատ ոճի 74 կգ քաշային կարգում։

## Նվաճումներ
* Ռուսաստանի ազատ ոճի ըմբշամարտի առաջնություն 2017՝  
* Ըմբշամարտի աշխարհի առաջնություն 2017՝ 7
* Բելառուսի ազատ ոճի ըմբշամարտի առաջնություն 2020՝  
* Ըմբշամարտի Եվրոպայի առաջնություն 2020՝ 
* Ըմբշամարտի անհատական աշխարհի գավաթ 2020՝ 
* Օլիմպիական խաղեր 2020՝ 
* Եվրոպայի առաջնություն 2024՝  

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Անձինք նամականիշերի վրա
Կատեգորիա:Ըմբշամարտի Եվրոպայի չեմպիոններ
Կատեգորիա:Ռուս ըմբշամարտիկներ
Կատեգորիա:Բելառուս ըմբշամարտիկներ
Սպիտակ կռունկներ (հուշարձան)

**«Սպիտակ կռունկներ»** (), 1941-1945 թվականների Հայրենական մեծ պատերազմում հայրենիքի զոհված պաշտպանների հիշատակին նվիրված հուշահամալիր, որն ստեղծվել է Ռասուլ Համզաթովի բանաստեղծության հիման վրա գրված «Կռունկներ» երգի մոտիվներով: Հուշարձանի ճարտարապետն է Հաջի Գանիևը։ 

Հուշարձանի վրա նշված է, որ 1340 գունիբցիներ չեն վերադարձել պատերազմից։ 

Գտնվում է Դաղստանի Գունիբ գյուղում (աուլ)՝ Ռասուլ Համզաթովի անվան Հաղթանակի զբոսայգում։

## Պատմություն
Կանգնեցվել է ԽՄԿԿ  կենտկոմի Գունիբի քարտուղար Հաջի Ինչիլովի նախաձեռնությամբ։

Հուշարձանը հանդիսավորությամբ բացվել է 1986 թվականին։  Բացման արարողությանը մասնակցել են «Կռունկներ» երգի հեղինակները՝ բանաստեղծ Ռասուլ Համզաթովը, ռուսերեն թարգմանիչ Նաում Գրեբնևը և կոմպոզիտոր Յան Ֆրենկելը։ 

Գունիբի հուշարձանը Դաղստանում դարձել է այդ թեմայով ամենահայտնի հուշարձանը, թեև առաջինը եղել է Մախաչկալայինը։  Ընդհանուր առմամբ Համզաթովի «Կռունկների» խորհրդանիշներով մի քանի տասնյակ հուշարձաններ են կանգնեցվել տարբեր քաղաքներում, այդ թվում նաև արտերկրում։

## Ծանոթագրություններ

## Արտաքին հղումներ
* «Белые журавли» в с. Гуниб 

Կատեգորիա:1986 հիմնադրումներ
Կատեգորիա:Ռուսաստանի հուշարձաններ
Բացվող ճամբարային կցորդիչ

**Բացվող ճամբարային կցորդիչ** (Popup camper) քարշարկվող հանգստի փոխադրամիջոցի տեսակ է, որը կարելի է ծալել՝ հեշտ պահեստավորման և տեղափոխման համար։ Երբ այն տեղադրված է, այս տեսակի կցորդիչը ապահովում է զգալի ներքին տարածք՝ համեմատած իր ծալված վիճակի չափերի հետ։ Դրա համեմատաբար մատչելի գինը այն դարձնում է որոշ ՀՓՄ օգտագործողների շրջանում հանրաճանաչ ընտրություն, իսկ փոքր չափսերը հեշտացնում են քարշակումը՝ համեմատած ՀՓՄ-ների շատ այլ տեսակների հետ:

## Առանձնահատկություններ

Սովորական բացվող ճամբարային կցորդիչը բաղկացած է կցորդիչի շրջանակից, տուփից, կոշտ տանիքից, դուրս քաշվող ննջարաններից և «փափուկ» պատերից։ Պատերը պատրաստված են վինիլից, վրանի կտորից կամ նմանատիպ նյութից և ունեն պատուհաններ՝ մոծակապաշտպան ցանցերով։

Հիմնականում բացվող կցորդիչները սովորաբար ներառում են հետևյալ հատկությունները․ ծալվող ճաշասեղան (սեղանի վերին մաս և նստարանների համադրություն), ներկառուցված քաղցրահամ ջրի բաք, լվացարան, 12 վոլտանոց մշտական հոսանքի համակարգ (ներառյալ փոփոխական հոսանքից մշատական հոսանքի փոխարկիչ և խորը լիցքավորման մարտկոց), ներքին մշատական հոսանքի լուսավորություն, երկու քննելու համար նախատեսված մահճակալներ և պահարաններ։ Շատ բացվող կցորդիչներ նույնպես ներառում են գազային կամ էլեկտրական կլանման սառնարան, վառարան, տանիքի օդորակիչ, պրոպանի վառարան, ջրատաքացուցիչ, էլեկտրական ջրի պոմպ, արտաքին ցնցուղ, տանիքի լուսամուտ կամ օդափոխիչ, մեկ կամ երկու պրոպանի բալոններ, էլեկտրական կամ իներցիոն արգելակներ, մեծ պահեստային հատված տուփի առջևում և սաղավարտ (awning)։ Որոշ պրեմիում մոդելներ նույնպես ներառում են ցնցուղ, զուգարան, կեղտաջրերի բաքեր, սլայդ-աութ հատված (ներքին տարածքը մեծացնելու համար), միկրոալիքային վառարան և գազօջախ։

Քանի որ բացվող կցորդիչներում տարածքը սահմանափակ է, հաճախ միևնույն կառուցվածքը միաժամանակ ծառայում է մի քանի նպատակների համար։ Սովորաբար ճաշասեղանը, որը կարող է տեղավորել չորս մարդ ճաշելու համար, կարող է փոխարկվել անկողնի՝ լրացուցիչ քնելու տարածք ապահովելու համար։ Նմանապես՝ բազմոցը, եթե առկա է, նույնպես կարելի է ծալել անկողնի ձևով։ Հաճախ ճաշասեղանը (դինետի մի մասը) և գազային վառարանը կարելի է հանել դրսում օգտագործելու համար՝ միացնելով կցորդիչի կողքին։

## Պատկերասրահ

File:Tent trailer.jpg|Ժամանակակից տենտային կցորդիչ
File:ModelT1925b.jpg|Model T 1925 b ճամփորդական կցորդիչ
File:Hard Shell Pop up.jpg|Hi Lo կցորդիչները կոշտ պատերով բացվող կցորդիչներ են
File:Sportberger Hausdabei.jpg|1935 թվականի գերմանական կողքից բացվող տենտային կցորդիչ
File:Alpenkreuzer1.jpg|1976 թվականի եվրոպական տենտային կցորդիչ
File:Hoebijbeltransport.jpg|1980-ականների կամ 1990-ականների բացվող ճամբարային կցորդիչ
File:Vouwwagen-CC.jpg|Ժամանակակից տենտային կցորդիչ
File:Vouwwagen.jpg|1990-ականների բացվող ճամբարային կցորդիչ
File:Camptourist CT6-2 zugeklappt.jpg|Camptourist CT6-2-ը փակված վիճակում
File:Camptourist CT6-2 Aufbau.jpg|Camptourist CT6-2-ը փակվելիս
File:Camptourist CT6-2 aufgebaut 1.JPG|Camptourist CT6-2-ը բացված վիճակում


## Ծանոթագրություններ

## Արտաքին հղումներ
* PopUpPortal - The Definitive Source for PopUp and Hybrid Camper Owners
* PopupCamperHistory Website

Կատեգորիա:Կցորդիչներ
Կատեգորիա:Քարավաններ և ճամփորդական կցորդիչներ
Արցունքաձև կցորդիչ

**Արցունքաձև կցորդիչ** (Teardrop trailer), կամ **կաթիլաձև կցորդիչ**, որն ավելի հաճախ հայտնի է որպես **[[Քարավան (կցորդիչ)|արցունքաձև ճամբարային կցորդիչ]]** (teardrop camper trailer), հոսաձև, կոմպակտ և թեթև քարավան է, որի անունը ծագում է իր արցունքի ձև հիշեցնող պրոֆիլից։ Դրանք սովորաբար նախատեսված են միայն երկու մեծահասակների քնելու համար և հաճախ ունեն պարզ խոհանոց հետևի մասում։

Արցունքաձև կցորդիչները դարձան հանրաճանաչ 1930-ական թվականներին, երբ *[[Mechanix Illustrated]]* և նմանատիպ այլ ամսագրերը հրապարակում էին սեփական ձեռքով կառուցման նախագծեր։ Առաջին մոդելներում օգտագործվում էին ստանդարտ 1.22 մ x 2.44 մ փայտանյութի թիթեղներ՝ ամուր փայտյա թևքերով։ Արցունքաձև կցորդիչները մնացին հանրաճանաչ մինչև 1960-ականների կեսերը, որից հետո գրեթե անհետացան ճամբարային մշակույթից։ Սակայն 1990-ականների վերջում նախագծերը դարձան հասանելի համացանցում, և վերջին տարիներին արցունքաձև կցորդիչները կրկին վերադարձել են ու նորից ձեռք են բերում ժողովրդականություն։

## Ծանոթագրություններ

## Արտաքին հղումներ

	
* dmoz: Teardrop Trailers

Կատեգորիա:Կցորդիչներ
Կատեգորիա:Քարավաններ և ճամփորդական կցորդիչներ
Խրտնած գառներ

«**Խրտնած գառներ»**, հայ գրող, հրապարակախոս, Հայաստանի գրողների միության անդամ Սերո Խանզադյանի պատմվածքներից, որը զետեղված է «Կորած արահետներ» շարքի մեջ։ Գրվել է 1976 թվականին։

## Գնահատական
Էպիկական պատումը Խանզադյանի պատմվածքում հայտնաբերում է օբյեկտիվ աշխարհի անցուդարձը` ընդգրկելով մարդու ճակատագիրն ու ճակատագրի բռնության դեմ ըմբոստանալու հակումը: Սովորաբար, այս փոքրիկ աշխարհում բախումներն ավելի զորավոր են, և գրողի հերոսներն այնքան վեհ են, ինչպես ժամանակակից աշխարհում մարդն ու նրա կյանքը: Դժվար կյանքի, ցեղի, արյան կանչը «փոքր» մարդկանց «աննշան թվացող» արարքներում դրամատիզմի մեծ լիցք է պարունակում, հետևաբար բախումի նշաններն ու հետագիծը «դաժանորեն» ճակատագրական է Խանզադյանի պատմվածքներում: Ավելին, իրադրության բարդությունն ու խիստ հակադրությունը ստեղծում են ուժեղ մարդկանց մի պատկերասրահ, որոնք «Կորած արահետների», մարդու բարոյական աշխարհի, հոգևոր մաքառման մարմնավորումներն են խորհրդանշում իրենց նախնական վեհության ու պարզության մեջ: Մի դեպքում գրողը «սրտի ցավով» է ըմբռնում ժամանակակից աշխարհի ախտերը, մի այլ դեպքում` «վարքի» համամարդկային կենսափիլիսոփայությամբ մղում դեպի լուսավոր արահետների ակունքը: Խանզադյանի պատմվածքներում, կարճ ասած, ախտաճանաչությունը յուրատեսակ հակադրվում է իր սկզբի նախնականությանը, որ գեղեցիկի կորստի և պայքարի ինքնագիտակցության «արահետն է» բացում գեղեցիկն ու մարդկայինը հաստատելու համար։

## Սյուժե
Պատմվածքում հեղինակը մոտենում է  մի  վանքի, որի ներսում  գտնվում էին երկու գառ և նրանց հովվուհին: Հեղինակին տեսնելով, գառները վախենում են ու խրտնում, փախչում: Աղջկա հետ սկսում է վազքը գառների հետևից: Մի կերպ բռնում են գառներին: Իրիկնաժամին, երբ գառներին բերեցին տուն, աղջկա հայրը՝ Հակոբջանը, հեղինակին հրավիրում է կարմրախայտ ձուկ ուտելու: Նրանք երկար զրուցում են, իսկ աղջիկը՝ Շուշանիկը,  սեղան էր գցում: Հակոբջան քեռու ձկների աշխարհի մասին զրույցից հետո նա խորհորդ տվեց  հեղինակին գտնել իր գետակի՝ իր ուղու, կարմրախայտին: Դռան շեմքին երևաց մի տիկին՝ Շուշանիկի տատը, ով ոչ այդքան ջերմ ընդունեց հեղինակին, բայց հեղինակը տեսնում էր այդ կնոջ հոգում իրեն  հարազատին: Կարծես նրա աչքերի ճառագումները ծանոթ էին:  Շուշանիկի տատն ասաց, որ  իրենց  ձորը  մարդուց ահ ունի, մարդը չար է, ուրացող ու մոռացկոտ: Աղջիկն ասաց, որ իր տատը մի մարդուց խրտնել է և նեղվել է ամբողջ աշխարհից: Անցնում է քառասունհինգ տարի: Հեղինակը նորից է գնում ծանոթ հին տուն: Նա հանդիպում է  նույն տատին, հարցնում է, թե  գետակում ձուկ մնացե՞լ է, իսկ տատը  հայացքով նայում է  հեղինակին: Շուշանիկը ծիծաղում է, և տատին ասում է, որ  ղարիբ մարդ է, բարի, մի խրտնի այդ մարդուց:  Հեղինակը հեռանում է  դեպի իր մեքենան ու  անընհատ ետ նայում: Նա  տեսնում է, որ քույրիկը գլուխը հենել է պատին, երկու ձեռքով  աչքերը փակել ու երևի լաց է լինում…

## Կերպարներ
* Հակոբջան
* Շուշանիկ
* տատ

## Արտաքին հղումներ
* Հայերեն ձայնային գրքեր (աուդիոգրքեր) համացանցում․ Սերո Խանզադյան
* Նա, ով հասկացավ քարերի լեզուն. Սերո Խանզադյան-100

## Տես նաև

* Կորած արահետներ
* Օտար հավքը
* Ինչ է հիշում մոխրատանձին

## Ծանոթագրություններ

Կատեգորիա:Սերո Խանզադյանի ստեղծագործություններ
Կատեգորիա:1983 գրքեր
Ռազմիկ Տոնոյան

**Ռազմիկ Անդրանիկի Տոնոյան** (, ), ուկրաինահայ սամբիստ և ձյուդոիստ, սամբոյի և մարտական սամբոյի Եվրոպայի առաջնության հաղթող, մարտական սամբոյի աշխարհի առաջնության հաղթող, Կազանի 2013 թվականի ամառային ունիվերսիադայի սամբոյի արծաթե մեդալակիր, ձյուդոյի Ուկրաինայի առաջնության չեմպիոն և այդ երկրի սպորտի վարպետ։ 2015 թվականին Բաքվում կայացած Եվրոպական խաղերի բրոնզե մեդալակիր։

## Կենսագրություն
Ռազմիկ Տոնոյանը սամբոյով սկսել է զբաղվել 1999 թվականից։ Հանդես է գալիս կիսածանր (մինչև 100 կգ) և ծանր քաշային (100 կգ-ից բարձր) քաշային կարգերում։ Նրա մարզիչները տարբեր ժամանակներում եղել են Ս. Վ. Գրաբովսկին, Կարեն Բալայանը, Վադիմ Ռոգաչը։ Մինչև 2015 թվականը Ռազմիկ Տոնոյանը հանդես է եկել սամբոյի սպորտային տարբերակում, այնուհետև անցել է մարտականի։

### Ունիվերսիադա 2013
2013 թվականի հուլիսի 6-17-ին Ռուսաստանի Կազան քաղաքում կայացած ամառային ունիվերսիադայում Ռազմիկը Ուկրաինան ներկայացրել է սամբոյի 100 կգ-ից բարձր քաշային կարգում և արժանացել արծաթե մեդալի։ Պայքարը սկսել է քառորդ եզրափակիչ փուլից, որտեղ 5:1 հաշվով հաղթել է լիտվացի Զիլվինաս Զաբարսկասին։ Այնուհետև կիսաեզրափակիչ փուլում նա 5։2 հաշվով հաղթել է իսրայելցի Գրեգորի Ռուդելսոնին։ Եզրափակիչում Տոնոյանը մրցել է ռուս Ալեքսանդր Կուչումովի հետ, որին զիջել է մեկ միավորով՝ 5:6 հաշվով։

## Ընտանիք
Տոնոյանի կինը՝ Լուիզա Գայնուտդինովան, սամբոյի 2014 թվականի աշխարհի չեմպիոն է։ Նրանք ունեն երկու դուստր՝ Միլանա և Արմինե։

## Ուկրաինայի առաջնություն
* ձյուդոյի Ուկրաինայի առաջնություն 2006 -  (մինչև 100 կգ)
* ձյուդոյի Ուկրաինայի առաջնություն 2008 -  (մինչև 100 կգ)
* ձյուդոյի Ուկրաինայի առաջնություն 2011 -  (մինչև 100 կգ)
* ձյուդոյի Ուկրաինայի առաջնություն 2012 -  (բացարձակ)
* ձյուդոյի Ուկրաինայի առաջնություն 2021 -  (98 կգ-ից բարձր)

## Պետական պարգևներ
* Դանիլո Հալիցկու շքանշան (հուլիսի 25, 2013)՝ *Կազանի XXVII ամառային ունիվերսիադայում մարզական բարձր արդյունքների հասնելու, հաղթանակի նվիրում ու կամք դրսևորելու և Ուկրաինայի միջազգային հեղինակությունը բարձրացնելու համար*

## Ծանոթագրություններ

## Արտաքին հղումներ
* 
* 
* Українець Тоноян завоював "бронзу" в самбо на Європейських іграх 

Կատեգորիա:Ուկրաինահայ մարզիկներ
Պեյլան

**Պեյլան**, հայաբնակ ավան Ամանոսի լեռնանցքներից մեկում, Ալեքսանդրետ քաղաքից մոտ 15 կմ հվ–արլ․, Պեյլան գետակի ժայռապատ ձորալանջին։ Ալեքսանդրետի գավառի (սանջակի) Պեյլանի գավառակի (կազայի) կենտրոնն էր։ Զովաշունչ օդով, սառնորակ աղբյուրներով, այգիներով, պտղատու պարտեզներով ու ծառաստաններով (կաղնի, սոճի, թթենի ևն) հռչակված Պեյլանը աղեկսանդրեկցիների սիրած ամառանոցն էր։ XX դ․ սկզբին ուներ ավելի քան 1500 հայ բնակիչ։ Զբաղվում էին երկրագործությամբ, արհեստներով, առևտրով (գործում էին 110 խանութ և կրպակ), թռչնաբուծությամբ։ Ունեին եկեղեցի և դպրոց։ Պեյլանում ապրում էին նաև հույներ և եվրոպացի այլ բնակիչներ։ 1915-ին, Մեծ եղեռնից փրկված հայերը 1920-ից (երբ Ալեքսանդրետի գավառը մտցվեց Ֆրանսիայի խնամակալության ներքո գտնվող Սիրիայի կազմի մեջ) վերադարձան Պեյլան։ Սակայն, երբ Թուրքիան 1938-ին ռազմակալեց, իսկ 1939-ին զավթեց Ալեքսանդրետի գավառը, տեղի շուրջ 40 հզ․ հայերի թվում հարկադրաբար Սիրիա և Լիբանան գաղթեցին նաև պելյանցիները։ 

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի հայաբնակ բնակավայրեր
Disney Television Animation

**Disney Television Animation** (կամ պարզապես DisneyTVA), The Walt Disney Company մեդիա կորպորացիայի ամերիկյան հեռուստատեսային անիմացիոն ստուդիա, որի հիմնական գործունեությունը կայանում է հեռուստատեսության համար անիմացիոն սերիալների արտադրանքը:

Գլխամասային գրասենյակը գտնվում է Կալիֆորնիայի Գլենդել քաղաքում՝ ընկերության գլխավոր ստորաբաժանման դիմացի փողոցի դիմաց: Մինչև 2006 թվականը **Walt Disney Television Animation**-ը մասնաճյուղեր ուներ աշխարհի տարբեր երկրներում (Ֆրանսիա, Ճապոնիա, Հարավային Կորեա, Թայվան և Ավստրալիա): 1984 թվականին հիմնադրված **Walt Disney Pictures Television Animation Group**-ը 1988 թվականի կեսերին վերանվանվեց **Walt Disney Television Animation**, իսկ 2011 թվականին անունը կրճատվեց՝ դառնալով **Disney Television Animation**։

## Պատմություն
1984 թվականին Մայքլ Այսների՝ Walt Disney Productions-ի գործադիր տնօրենի պաշտոնում հայտնվելով, մշակվեց ընկերությունը հեռուստատեսություն առաջ մղելու գաղափարը, որը հանգեցրեց Walt Disney Pictures հեռուստատեսային անիմացիոն խմբի հիմնադրմանը, որի նպատակն էր հեռուստատեսային անիմացիոն սերիաների արտադրությունը: Բաժինը գլխավորում է Գարի Կրեյզելը որպես նախագահ և Մայքլ Ուեբսթերը որպես ավագ փոխնախագահ:

Ի սկզբանե դիվիզիայի մուլտիպլիկատորներին թույլ չէր տրվել սերիալում օգտագործել Դիսնեյի դասական մուլտհերոսներին։ Դիսնեյի առաջին դասական անիմացիոն սերիալները ստեղծվել են Դիսնեյի հեռուստատեսային ստորաբաժանման կողմից՝ TMS Entertainment ճապոնական անիմացիոն կորպորացիայի հետ համատեղ: 1980-ականների վերջից 1990-ականների սկզբը Դիսնեյի ցանկացած դասական անիմացիոն սերիալի բյուջեն կազմում էր 20 մլն ամերիկյան դոլլար (270 հազար ամերիկյան դոլլար մեկ դրվագում)։

## Մուլտսերիալներ

## Ծանոթագրություններ

## Գրականություն
*
Կիմ Իլ Սոնգի անվան ռազմական համալսարան

**Կիմ Իլ Սոնգի անվան ռազմական համալսարան** (, հայտնի է նաև որպես «Կիմ Իլ Սոնգի անվան ռազմական ակադեմիա»), բարձրագույն զինվորական ուսումնական հաստատություն Հյուսիսային Կորեայում։ Հիմնադրվել է Կորեական պատերազմի ժամանակ՝ Կորեայի ժողովրդական բանակի բոլոր զորատեսակների համար փորձառու զինվորական կադրերի պատրաստման անհրաժեշտության պատճառով։ 

Համալսարանի հիմնադրման թվականը 1952 թվականի հոկտեմբերի 28-ն է։ Ի սկզբանե այն ստեղծվել էր որպես ռազմական ուսումնարան և դարձյալ կրում էր Կիմ Իլ Սոնգի անվանումը։ Համալսարանն ստեղծվել է ԿԺԴՀ ռազմական գլխավոր ուսումնարանի, Սուկի ռազմածովային քոլեջի ու Ռազմաօդային ուժերի հրամանատար Կիմ Չակի համալսարանի միավորման արդյունքում։ Ռազմաուսումնական այս հաստատությունն ստեղծվել է խորհրդային զինվորական հրահանգիչների ակտիվ մասնակցությամբ։ ԽՍՀՄ ռազմաուսումնական առաջնային հաստատությունների փորձի կիրառման արդյունքում 1956 թվականի հոկտեմբերի 25-ին ուսումնարանը վեր է ածվել ռազմական համալսարանի։ 

Ի սկզբանե այս հաստատությունը նախատեսված էր շարքային կազմի ուսուցման համար։ Ավելի ուշ, այն ստանձնել է բանակի սպայական կադրերի պատրաստման առաքելությունը։ Համալսարանում ուսումնական կուրսը տևում է 3-4 տարի, կան նաև վերապատրաստման կարճաժամկետ կուրսեր։

Գտնվում է մայրաքաղաք Փհենյանի մոտ՝ Մանգյոնդեում։ Համալսարանի տարածքում տեղակադրված է Կիմ Իլ Սոնգի հուշարձանը։

Ի գործառույթներով նման է Կորեայի ազգային պաշտպանական համալսարանին։ Կորեական բանակի բարձրաստիճան բազմաթիվ ներկայացուցիչներ ավարտել են հենց այս համալսարանը։ 2003 թվականին, նախընտրական քարոզարշավի ժամանակ, համալսարան է այցելել Կիմ Ջոնգ Իլ՝ ԿԺԴՀ բարձրագույն ժողովրդական ժողովի պատգամավորների հետ։

Հայտնի չէ, թե ով է համալսարանի ներկայիս ռեկտորը։

## Հայտնի շրջանավարտներ
* Կիմ Ջոնգ Ուն
* Կիմ Յո Ջոնգ
* Կիմ Յոնգ Չուն
* Կիմ Յոնգ Գակ
* Չու Սանգ Սոնգ
* Ռի Յոնգ Հո
* Պակ Յա Գյոնգ
* Կիմ Փյոնգ Իլ

## Ծանոթագրություններ

Կատեգորիա:Կրթությունը Փհենյանում
Կատեգորիա:Հյուսիսային Կորեայի համալսարաններ
Կատեգորիա:Ռազմական ակադեմիաներ
Կատեգորիա:Փհենյանի շենքեր և կառույցներ
Սպառման հարթեցում

**Սպառման հարթեցումը** (Consumption smoothing) տնտեսական հասկացություն է, որը վերաբերում է մարդու կյանքի մակարդակի օպտիմալացմանն՝ իր ամբողջ կյանքի ընթացքում խնայողությունների և սպառման միջև ճիշտ հավասարակշռության միջոցով։ Օպտիմալ սպառման մակարդակը պետք է կյանքի յուրաքանչյուր փուլում լինի հարաբերականորեն համահունչ, այլ ոչ թե խիստ փոփոխվող։  Ծերության ժամանակ շքեղ սպառումը չի փոխհատուցում կյանքի այլ փուլերում ունեցած աղքատ վիճակը։  

Քանի որ մարդու ողջ կյանքի ընթացքում եկամուտը հակված է ունենալու «գագաթաձև» պատկեր (առավել բարձր միջին տարիքին), տնտեսական տեսությունը ենթադրում է, որ մարդիկ պետք է ունենան ցածր կամ բացասական խնայողությունների մակարդակ իրենց կյանքի սկզբնական փուլերում, բարձր խնայողություններ միջին տարիքում և բացասական խնայողություններ թոշակի անցնելու շրջանում։ Թեև անձնական ֆինանսների վերաբերյալ շատ հանրաճանաչ գրքեր խորհուրդ են տալիս կյանքի բոլոր փուլերում գումար պահել խնայողության, տնտեսագետ Ջեյմս Չոյը նշում է, որ սա տարբերվում է տնտեսագետների կողմից առաջարկվող մոտեցումից։

Պարզ ասած, սպառման հարթեցման գաղափարը ասում է, որ մարդը պետք է իր ողջ կյանքի ընթացքում այնպես կազմակերպի իր գումարները, որ ապրի կայուն ու համաչափ՝ ոչ շատ աղքատ երիտասարդ տարիքում և ոչ միայն շքեղ ծերության ժամանակ։ Քանի որ եկամուտը սովորաբար քիչ է երիտասարդ ժամանակ, բարձր՝ միջին տարիքում, իսկ հետո՝ թոշակի անցնելիս, նորից նվազում է, մարդը պետք է սկսի քիչ խնայել կամ նույնիսկ պարտքով ապրել երիտասարդ ժամանակ, շատ խնայել միջին տարիքում, և ծերության ժամանակ օգտագործել այդ խնայած գումարները՝ լավ ապրելու համար։

## Ծանոթագրություններ

Կատեգորիա:Սպառման տեսություն
Կատեգորիա:Սպառում
Սոլոմոն Մանաշվիլի

**Սոլոմոն Մանաշվիլի** (, ), վրացի ազատ ոճի ըմբիշ, Վրաստանի ազատ ոճի ըմբշամարտի ազգային հավաքականի անդամ։ 2025 թվականի Եվրոպայի առաջնության արծաթե մեդալակիր, 2022 թվականի Եվրոպայի երիտասարդների չեմպիոն։

## Կենսագրություն
Մանաշվիլին ծնվել է 2001 թվականին Վրաստանում։ 2017 թվականից մասնակցում է ազատ ոճի ըմբշամարտի միջազգային մրցումների։ 2022 թվականին Բուլղարիայի Պլովդիվ քաղաքում կայացած Եվրոպայի երիտասարդական առաջնությունում հաղթել է 125 կգ քաշային կարգում։

2025 թվականի ապրիլին մասնակցել է Բրատիսլավայում կայացած մեծահասակների Եվրոպայի առաջնությունանը՝ 125 կգ քաշային կարգում։ Հասել է եզրափակիչ։ Ոսկե մեդալի համար գոտեմարտում  մրցել է ադրբեջանց՝ Գեորգի Մեշվիլդիշվիլիի դեմ, որին պարտվել է գոտեմարտի ավարտին, չելենջների ստուգման արդյունքներով։

## Ծանոթագրություններ

 
Կատեգորիա:2001 ծնունդներ
Կատեգորիա:Թբիլիսի քաղաքում ծնվածներ
Կատեգորիա:Վրացի ըմբշամարտիկներ
Երիտասարդ գվարդիա (թանգարան)

**«Երիտասարդ գվարդիա»** (), Լուգանսկի մարզի Կրասնոդոն քաղաքում գործող թանգարան, որը նվիրված է հերոս երիտգվարդիականներին՝ ընդհատակյա երիտասարդական-կոմերիտական «Երիտասարդ գվարդիա» կազմակերպության անդամներին: Այդ կազմակերպության գործունեությանն առնչվող փաստաթղթերի ամենամեծ պահուստարանն է:

## Պատմություն
Թանգարանը հիմնադրվել է Ուկրաինայի կոմունիստական ​​կուսակցության Վորոշիլովգրադի մարզային կոմիտեի 1943 թվականի նոյեմբերի 13-ի որոշման համաձայն: Բացվել է 1944 թվականի մայիսի 1-ին՝ որպես Վորոշիլովգրադի տեղական պատմության թանգարանի մասնաճյուղ և տեղավորված է եղել ընդհատակյա կազմակերպության ղեկավար Օլեգ Կոշևոյի մոր՝ Ելենա Նիկոլաևնայի տանը: Թանգարանի առաջին տնօրենը եղել է «Երիտասարդ գվարդիա»-ի անդամ Անատոլի Լոպուխովը, իսկ առաջին էքսկուրսավարը՝ «Երիտասարդ գվարդիա»-ի նախկին ընդհատակյա ակտիվիստ Օլգա Իվանցովան:

1951 թվականին թանգարանը տեղափոխվել է ինժեներատեխնիկական աշխատողների ակումբի շենք, իսկ 1953 թվականին՝ քաղաքի նախկին դպրոցներից  մեկի շենքը։

1960-ական թվականների կեսերին որոշում է ընդունվել Կրասնոդոնի Երիտասարդ գվարդիայի թանգարանի համար կառուցել նոր, ժամանակակից շենք: Կառույցի հիմքում առաջին քարը դրվել է 1966 թվականի հոկտեմբերի 4-ին, իսկ թանգարանը բացվել է 1970 թվականի մայիսի 6-ին Խորհրդային Միության հերոս, ԽՍՀՄ տիեզերագնաց-օդաչու Բորիս Վոլինովի մասնակցությամբ։ 1982 թվականին ԽՍՀՄ Գերագույն խորհրդի նախագահության հրամանագրով «Երիտասարդ գվարդիա» թանգարանը պարգևատրվել է Ժողովուրդների բարեկամության շքանշանով։ Իսկ կրասնոդոնցի ընդհատակյա մարտիկների մահապատժի վայրում կանգնեցվել է «Չնվաճվածները» հուշահամալիրը։

Լուգանսկի շրջանային խորհրդի 28.02.2007 թվականի որոշմամբ թանգարանը դարձել է տարածաշրջանային։

2008-2009 թվականներին թանգարանի շենքը վերակառուցվել է։ Շենքի վերանորոգումն ու վերակառուցումը շարունակվել են նաև 2010, 2011 և 2012 թվականներին։

## Թանգարանի նպատակը
Թանգարանի նյութերը պատմում են Հայրենական մեծ պատերազմի տարիներին Կրասնոդոն քաղաքում գաղտնի ստեղծված «Երիտասարդ գվարդիա» ընդհատակյա երիտասարդական-կոմերիտական կազմակերպության գործունեության մասին։ Հավաքվել է ավելի քան 20 հազար ցուցանմուշ, որոնք խմբավորվել են երկու մեծ ենթաբաժիններում: Առաջին մասը ներառում է «Երիտասարդ գվարդիա»-ի պատմությանը վերաբերող նյութեր՝ փաստաթղթեր, լուսանկարներ, անձնական իրեր, ընդհատակյա մարտիկների պարգևներ, ինչպես նաև այդ թեմայով արվեստի գործեր, իսկ երկրորդ մասում ամփոփված են Կրասնոդոն քաղաքի պատմության, նրա վերականգնման ու կառուցման մասին նյութեր՝ առաջին կոմերիտականների և կոմունիստների, ստախանովականների, Հայրենական մեծ պատերազմի մասնակիցների, Խորհրդային Միության հերոսների ու Սոցիալիստական ​​աշխատանքի հերոսների, ինչպես նաև քաղաքի պատվավոր քաղաքացիների ու ականավոր մարդկանց փաստաթղթեր ու իրեր։

## Պարգևներ
* Ժողովուրդների բարեկամության շքանշան (1982 թվական)

## Ծանոթագրություններ

## Գրականություն
* 

## Արտաքին հղումներ
* Официальный сайт музея «Молодая гвардия» (неверная ссылка!)
* Краснодонський обласний ордена Дружби народів музей Молода гвардія 
* Краснодонскому областному ордена Дружбы народов музею «Молодая гвардия» — 65

Կատեգորիա:1944 հիմնադրված թանգարաններ
Կատեգորիա:Ժողովուրդների բարեկամության շքանշանով պարգևատրված կազմակերպություններ
Կատեգորիա:Հայրենական մեծ պատերազմի թանգարաններ
Դաուրեն Կուրուգլիև

**Դաուրեն Խալիդովիչ Կուրուգլիև** (, , ) ծնունդով ռուս, ազատ ոճի հույն ըմբիշ, ստացել է Հունաստանի քաղաքացիություն՝ նախքան 2024 թվականի ամառային Օլիմպիական խաղերում հանդես գալը։ 2019 թվականի Եվրոպական խաղերի ոսկե մեդալակիր, Եվրոպայի եռակի չեմպիոն և 2024 թվականի Օլիմպիական խաղերի բրոնզե մեդալակիր։

## Վաղ կյանք
Կուրուգլիևը ծնվել է Դաղստանում, ծագումով լեզգի է։ Ըմբիշ Մագոմեդ Կուրուգլիևի եղբոր որդին է։

Կուրուգլիևը նվաճել է պատանիների տիտղոսներ, այդ թվում՝ Ռուսաստանի պատանեկան ազգային առաջնությունը 2011 թվականին և Հյուսիսային Կովկասի դաշնային շրջանի առաջնությունները 2011 և 2013 թվականներին։ Մասնակցել է 2015 թվականի Աշխարհի գավաթին Լոս Անջելեսում, հաղթել է բոլոր երեք գոտեմարտերում։ Ամերիկյան Աշխարհի գավաթին մասնակցելուց հետո պարտվել է 2015 թվականի Ռուսաստանի ազատ ոճի ըմբշամարտի առաջնության երկրորդ գոտեմարտում։ 2015 թվականի հուլիսի 5-ին պարտվել է Ալի Ալիևի հուշամրցաշարի եզրափակիչում՝ զիջելով ռուս Շամիլ Կուդիյամագոմեդովին։

2020 թվականին Սերբիայի մայրաքաղաք Բելգրադում անցկացված ըմբշամարտի աշխարհի անհատական գավաթի 86 կգ քաշային կարգում նվաճել է ոսկե մեդալ։ 2023 թվականից սկսել է ներկայացնել Հունաստանը միջազգային մակարդակով և հաղթել Եվրոպայի երկու առաջնություններում՝ 2023 և 2024 թվականներին։

Կուրուգլիևը մասնակցել է 2024 թվականի ըմբշամարտի 2024 թվականի Եվրոպայի օլիմպիական որակավորման մրցաշարին, որը տեղի է ունեցել Ադրբեջանի մայրաքաղաք Բաքվում, փորձելով 2024 թվականի ամառային Օլիմպիական խաղերի ուղեգիր նվաճել։ Դուրս է մնացել երկրորդ գոտեմարտից և չի արժանացել Օլիմպիական խաղերի ուղեգիր։ Մեկ ամիս անց Կուրուգլիևը ստացել է Հունաստանի քվոտան՝ մասնակցելու 2024 թվականի Օլիմպիական խաղերին աշխարհի ըմբշամարտի օլիմպիական ընտրական մրցաշարում, որը տեղի է ունեցել Թուրքիայի Ստամբուլ քաղաքում։

2024 թվականի ամառային օլիմպիական խաղերում ազատ ոճի ըմբշամարտում նվաճել է բրոնզե մեդալ։ Բրոնզե մեդալի համար գոտեմարտում հաղթել է Սան Մարինոյի ներկայացուցիչ Մայլս Ամինեին։

2025 թվականի ապրիլին Բրատիսլավայում կայացած Եվրոպայի առաջնությունում մինչև 92 կգ քաշային կարգում նվաճել է ոսկե մեդալ: Եզրափակիչ գոտեմարտում հաղթել է ադրբեջանցի մրցակցին՝ Օսման Նուրմագոմեդովին։

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ըմբշամարտի Եվրոպայի չեմպիոններ
Կատեգորիա:Հույն մարզիկներ
Կատեգորիա:Մախաչկալա քաղաքում ծնվածներ
Կատեգորիա:Ռուս ըմբշամարտիկներ